Tid+og+tendenser

Modernisme

Jeg skal ta for meg modernismen, hovedsakelig innenfor området kunst. Tre kunstnere står nevnt i boka, Dalí, Miró og Picasso, og disse skal jeg fokusere litt på. De var alle tre sentrale kunstnere i surrealismen, som var en kunstepoke i samme periode som modernismen, med mange likheter. Modernismen var kjent for å kritisere det meste med samfunnet, og den begynte å forme seg ved at blant annet Sigmund Freud kom med nye teorier om menneskesinnet, som fortsatt er veldig aktuelle. Sigmund Freud blir også sett på som en av de viktigste personene for tankegangen bak surrealismen, og han var dermed svært fremtredende i både modernismen og surrealismen.

Jeg har laget en Photo Story, som er en bildeserie bestående av 18 bilder av Dalí, Miró og Picasso. De aller fleste - om ikke alle - av disse bildene, må kunne kategoriseres som særs spesielle, modernistiske, og veldig surrealistiske. Disse tre kunstnerne var nært knyttet opp i mot hverandre, der for eksempel Dalí hentet mye inspirasjon fra Miró og Picasso.

Jeg ønsker å knytte dette opp i mot regionen Catalunya og byen Barcelona, da jeg mener det ikke er tilfeldig at alle disse tre har tilbrakt store deler av sine liv i dette området. Miró ble født i Barcelona, Dalí ble født i Figueras, en by utenfor Barcelona, og Picasso flyttet til Barcelona (født i Malaga) i ungdommen sin. Her er det viktig å nevne at Barcelona er kjent som en modernistisk by, blant annet vist med art noveau-stilen til arkitekten Antoni Gaudí, og jeg er overbevist om at Dalí, Miró og Picasso alle hentet inspirasjon fra hans tanker om hvordan kunst skal være. Gaudís verker er modernistiske og surrealistiske på samme måte som mange av verkene til for eksempel Miró, og Park Guell i Barcelona er en plass der det er samlet kunst fra begge disse.

Jeg tenker å gå litt dypere inn på noen av bildene i bildeserien min, og begynner med "Guernica" av Picasso.

media type="custom" key="4649521"